জেমস ম্যাককলাম

জেমস আলেকজান্ডার ম্যাককলাম (ইংরেজি: James McCollum; জন্ম ১ আগস্ট, ১৯৯৫) একজন আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য তিনি। ফেব্রুয়ারি, ২০১৯ সালে আয়ারল্যান্ডের পক্ষে আন্তর্জাতিক ক্রিকেটে অভিষেক ঘটে তার। ঘরোয়া প্রথম-শ্রেণীর আইরিশ ক্রিকেটে নর্দার্ন নাইটস দলের প্রতিনিধিত্ব করছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলে থাকেন। এছাড়াও, ডানহাতে মিডিয়াম বোলিংয়ে পারদর্শী জেমস ম্যাককলাম। বেলফাস্টের মেথডিস্ট কলেজে অধ্যয়ন করেছেন জেমস ম্যাককলাম। ২৮ মার্চ, ২০১৭ তারিখে ডারহাম এমসিসিইউর সদস্যরূপে প্রথম-শ্রেণীর ক্রিকেটে অভিষেক ঘটে তার। ২০১৭ সালের মেরিলেবোন ক্রিকেট ক্লাবের বিশ্ববিদ্যালয়ের খেলার সময়সূচীর অংশ হিসেবে গ্লুস্টারস্টারশায়ারের বিপক্ষে এ অভিষেক পর্বটি সম্পন্ন হয়। প্রথম-শ্রেণীর খেলায় অভিষেকের পূর্বে ২০১৬ সালে আয়ারল্যান্ডে অনুষ্ঠিত আন্তঃ-প্রাদেশিক চ্যাম্পিয়নশীপে নর্দার্ন নাইটসের পক্ষে খেলেছিলেন তিনি। ২৩ জুন, ২০১৭ তারিখে আন্তঃ-প্রাদেশিক ট্রফি প্রতিযোগিতায় নর্দার্ন নাইটসের সদস্যরূপে টুয়েন্টি২০ ক্রিকেটে অভিষেক ঘটে জেমস ম্যাককলামের। ৬ আগস্ট, ২০১৭ তারিখে আন্তঃ-প্রাদেশিক কাপে নর্দার্ন নাইটসের পক্ষে লিস্ট এ খেলায় প্রথম খেলতে নামেন। ২০১৮ সালের আন্তঃ-প্রাদেশিক চ্যাম্পিয়নশীপে নর্দার্ন নাইটসের পক্ষে শীর্ষস্থানীয় রান সংগ্রাহকের ভূমিকায় অবতীর্ণ হয়েছিলেন তিনি। চার খেলায় মোট ৪৪২ রান তুলেছিলেন তিনি। ডিসেম্বর, ২০১৮ সালে ক্রিকেট আয়ারল্যান্ড কর্তৃক ২০১৯ মৌসুমের জন্যে কেন্দ্রীয় পর্যায়ে চুক্তিবদ্ধ উনিশজন খেলোয়াড়ের অন্যতম ছিলেন তিনি। জানুয়ারি, ২০১৯ সালে আয়ারল্যান্ডের টেস্ট ও ওডিআই দলের সদস্যরূপে জেমস ম্যাককলামকে অন্তর্ভুক্ত করা হয়। ২০১৮-১৯ মৌসুমে ভারতের মাটিতে আফগানিস্তানের বিপক্ষে খেলার লক্ষ্যে তাকে এ মনোনয়ন দেয়া হয়েছিল। ২৮ ফেব্রুয়ারি, ২০১৯ তারিখে আফগানিস্তানের বিপক্ষে একদিনের আন্তর্জাতিকে তার অভিষেক পর্ব সম্পন্ন হয়। ১৫ মার্চ, ২০১৯ তারিখে একই দলের বিপক্ষে টেস্ট ক্রিকেটে অভিষেক ঘটে তার। "James McCollum"। ESPN Cricinfo। সংগ্রহের তারিখ ২৯ মার্চ ২০১৭।  "Marylebone Cricket Club University Matches, Gloucestershire v Durham MCCU at Bristol, Mar 28-30, 2017"। ESPN Cricinfo। সংগ্রহের তারিখ ২৯ মার্চ ২০১৭।  "Cricket Ireland Inter-Provincial Championship, Leinster Lightning v Northern Knights at Dublin, May 10-12, 2016"। ESPN Cricinfo। সংগ্রহের তারিখ ২৯ মার্চ ২০১৭।  "Cricket Ireland Inter-Provincial Twenty20 Trophy, Northern Knights v Leinster Lightning at Belfast, Jun 23, 2017"। ESPN Cricinfo। সংগ্রহের তারিখ ২৩ জুন ২০১৭।  "Cricket Ireland Inter-Provincial Limited Over Cup at Waringstown, Aug 6, 2017"। ESPN Cricinfo। সংগ্রহের তারিখ ৬ আগস্ট ২০১৭।  "Cricket Ireland Inter-Provincial Championship, 2018 - Northern Knights: Batting and bowling averages"। ESPN Cricinfo। সংগ্রহের তারিখ ৬ সেপ্টেম্বর ২০১৮।  "19 men's central player contracts finalised ahead of busy 2019"। Cricket Ireland। ১৯ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০১৮।  "Ireland women to receive first professional contracts"। ESPN Cricinfo। সংগ্রহের তারিখ ১৮ ডিসেম্বর ২০১৮।  "Ireland announce squads for Afghanistan series"। International Cricket Council। সংগ্রহের তারিখ ২৮ জানুয়ারি ২০১৯।  "Stirling to captain Ireland T20 squad, new faces named for upcoming Oman and Afghanistan series"। Cricket Ireland। ২৯ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৯।  "1st ODI (D/N), Ireland tour of India at Dehra Dun, Feb 28 2019"। ESPN Cricinfo। সংগ্রহের তারিখ ২৮ ফেব্রুয়ারি ২০১৯।  "Only Test, Ireland tour of India at Dehra Dun, Mar 15-19 2019"। ESPN Cricinfo। সংগ্রহের তারিখ ১৫ মার্চ ২০১৯।  গ্যারি উইলসন (ক্রিকেটার) ক্রিকেট আয়ারল্যান্ড ২০১৯ আয়ারল্যান্ড ত্রি-দেশীয় সিরিজ আইরিশ টেস্ট ক্রিকেটারদের তালিকা ইএসপিএনক্রিকইনফোতে জেমস ম্যাককলাম (ইংরেজি) ক্রিকেটআর্কাইভে জেমস ম্যাককলাম (সদস্যতা প্রয়োজনীয়) (ইংরেজি)